**DECIZIA ETAPEI DE ÎNCADRARE**

**DRAFT**

 Ca urmare a notificării adresate de **COMUNA JURILOVCA,** cu sediul în com. Jurilovca, str. 1 Mai, nr.2, jud. Tulcea, privind **PUZ „CONSTRUIRE CENTRU MEDICAL ÎN SAT JURILOVCA, COMUNA JURILOVCA, JUDEȚUL TULCEA ”,** propus a se realiza în intravilanul com. Jurilovca, sat Jurilovca, str. Codrului, nr. 45 A, jud. Tulcea, teren identificat prin T9, A452, nr. cadastral 39358, CF 39358, conform certificatului de urbanism nr. 72/05.12.2023 emis de COMUNA JURILOVCA înregistrată la APM Tulcea cu nr. 5212/04.04.2024 și în baza:

* *HG nr. 43/2020 din 16 ianuarie 2020, privind organizarea şi funcţionarea Ministerului Mediului, Apelor şi Pădurilor;*
* *OUG nr. 195/2005 privind protecția mediului, aprobată cu modificări prin Legea nr. 265/2006, cu modificările și completările ulterioare;*
* *HG nr. 1000/2012 privind reorganizarea și funcționarea Agenției Naționale pentru Protecția Mediului și a instituțiilor publice aflate în subordinea acesteia cu modificările și completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri și programe, cu modificările și completările ulterioare.*

**Agenția pentru Protecția Mediului Tulcea:**

• ca urmare a consultării autorităților publice participante în cadrul sedinței Comitetului Special Constituit din data de **09.04.2022;**

• în conformitate cu prevederile art.5 alin.(2) pct.a) și a anexei nr. I — Criterii pentru determinarea efectelor semnificative potențiale asupra mediului din H.G. 1076/2004 privind stabilirea procedurii de realizare a evaluării de mediu pentru planuri și programe;

• în lipsa comentariilor motivate din partea publicului interesat (mediatizare decizie etapa de încadrare în ziarul Delta din 12.04.2024, pe site-ul și la sediul APM Tulcea în data de 22 .04.2022), **decide:**

**Planul Urbanistic Zonal „CONSTRUIRE CENTRU MEDICAL ÎN SAT JURILOVCA, COMUNA JURILOVCA, JUDEȚUL TULCEA ”,** propus a se realiza în intravilanul com. Jurilovca, sat Jurilovca, str. Codrului, nr. 45 A, jud. Tulcea, teren identificat prin T9, A452, nr. cadastral 39358, CF 39358, **nu necesită evaluare de mediu și se va supune adoptării fară aviz de mediu**.

**Obiectivele planului:**

 Prezentul PUZ are ca obiect studierea posibilitatii de amplasare a unui Centru medical pe un teren situat în intravilanul comunei JURILOVCA, având o suprafaţă de 2852,00 mp.

Clădirile se vor realiza din materiale durabile, fundații din beton armat, cadre din beton armat sau zidărie portantă. Acoperirea va fi realizată cu șarpantă de lemn și învelitoare ceramică.

În incintă se propune o parcare pentru personal și pacienți și amenajarea unei platforme pentru depozitarea selectivă a deșeurilor menajere.

Pentru accesul la spațiul destinat utilităților se va prevedea o alee carosabila și minim 10 de parcări pentru personal și pentru beneficarii de servicii medicale dimensionate conform normativelor. Prin plan se propune și un spațiu carosabil în imediata vecinătate a cladirii pentru ambulanță.

Pe amplasament, e propune amenajarea de spații verzi, spații de parcare ( minim zece locuri de parcare), căi de acces și alei pietonale.

Accesul în incintă se va face din strada Codrului printr-un carosabil dimensionat conform normativelor.

**MĂRIMEA PLANULUI**- suprafața terenului este de 7.529,00 mp și se află în intravilanul intravilanul com. Jurilovca, sat Jurilovca, str. Codrului, nr. 45 A, jud. Tulcea, teren identificat prin T9, A452, nr. cadastral 39358, CF 39358, conform Certificatului de Urbanism 72/05.12.2023 emis de COMUNA JURILOVCA și are ca folosință actuală- arabil;

**Vecinătățile terenului reglementat sunt:**

**VECINĂTĂȚI:**

* N : proprietate publică a comunei,strada Codrului-NC 39913;
* E : proprietate privată a comunei-NC 38325(teren liber) ;
* S : proprietăți private-NC 33176(teren liber de construcții) și necadastrat(construcții de locuințe);
* V : proprietăți private-NC 38308,NC-33527-terenuri cu constructii de locuințe și anexe gospodărești;

**BILANȚ TERITORIAL PE PARCELĂ:**

**SUPRAFAȚĂ TOTALA – 2852 mp pentru care, se propun urmatorii indicatori urbanistici de control:**

|  |
| --- |
| BILANT TERITORIAL |
| Suprafață teren afectat de stația de epurare-2852,0 mp | existent | propus |
| mp | % | mp | % |
| ZONA DE LOCUIT-Lr | 2852,0 | 100.0 | 0 | 0 |
| ZONA INSTITUȚII ȘI SERVICII PUBLICE-IS | 0 | 0 | 2852,0 | 100,0 |
|  -subzona construcții  | 0 | 0 | 720,0 | 25,25 |
|  -subzona alei carosabile si parcaje | 0 | 0 | 500,0,0 | 17,50 |
|  -subzona spații verzi,pietonale  | 0 | 0 | 1632,0  | 57,25 |
| P.O.T. | 0 | 25,25 |
| C.U.T. | 0 | 0,57 |

**POTmaxim: 25,25 %**

**CUT maxim : 0,57**

Se propune un regim maxim de înălțime de 10,0 m de la cota terenului amenajat în dreptul intrării principale, echivalentul a 3 niveluri, dintre care unul în mansardă / acoperiş, cu condiţia ca raportul dintre dimensiunea orizontală cea mai lungă şi înălţimea clădirii să fie de cel puţin 1,6.

**REGIM DE ALINIERE**

Limita edificabilului se propune a se delimita la 5,0 m pe latura de est-vecinătatea este un teren proprietate privată a comunei.

Pe laturile de vest,nord și sud retragerea va fi de lățime de 10,0 m ,din cauza vecinătății cu zona de locuit.

**Echiparea edilitara:**

- **Alimentarea cu apă**: Se va realiza din rețeaua stradală existentă –

- **Evacuarea apelor uzate menajere**: racordare la rețeaua de canalizare a localității.

- **Alimentare cu energie electrică**: racordare la rețeaua electrică locală.

 **Pentru iluminarea spațiilor comune** se vor prevedea panouri fotovoltaice monatate pe acoperișuri

**Motivele care au stat la baza luării deciziei:**

* Amplasamentul se află în intravilanul com com. Jurilovca, str. Codrului, nr. 45 A, jud. Tulcea, teren identificat prin T9, A 452, nr. cadastral 39358, CF 39358 și are ca folosință actuală- arabil.
* Prezentul PUZ are ca obiect reglementarea terenului domeniu privat al comunei Jurilovca din ZONĂ DE LOCUIT –Lr, în ZONĂ INSTITUȚII ȘI SERVICII PUBLICE-IS .
* Zona studiată în suprafață de 18 997 mp se află în intravilanul com. Jurilovca

**Caracteristicile planurilor și programelor cu privire, în special, la:**

a) *gradul în care planul sau programul creeaza un cadru pentru proiecte și alte activități viitoare, fie în ceea ce priveste amplasamentul, natura, mărimea și condițiile de funcționare, fie în privința alocării resurselor* - acest plan conduce la dezvoltarea zonei .

b) *gradul în care planul sau programul influenteaza alte planuri și programe, inclusiv pe cele în care se integrează sau care derivă din ele* - în conformitate cu Planul Urbanistic General al comunei Jurilovca, terenul se află intravilanul com. Jurilovca, str. Codrului nr. 45 A, jud. Tulcea conform Certificatului de Urbanism 72/05.12.2023 emis de COMUNA JURILOVCA și, nu va influența alte planuri sau programe;

c) *relevanța planului sau programului în/pentru integrarea considerațiilor de mediu, mai ales din perspectiva promovarii dezvoltarii durabile* - corelarea planificării de amenajare a teritoriului și urbanism cu cea de mediu reprezintă una din modalitțăile de implementare a principiilor și a elementelor strategice, o evaluare corespunzătoare a integrării acestora fiind necesară.

d) *problemele de mediu relevante pentru plan sau program*: amplasamentul nu se află situat în reţeaua naţională de arii naturale protejate. În conformitate cu prevederile art. 1 din HG 1076/2004 şi luând în considerare criteriile pentru determinarea efectelor semnificative potenţiale prevăzute în Anexa nr 1, implementarea planului nu a identificat probleme de mediu relevante.

e) *relevanța planului sau programului pentru implementarea legislației naționale și comunitare de mediu* - planul va trebui să asigure respectarea angajamentelor asumate de România prin planurile de implementare a directivelor comunitare, transpuse în legislația română.

**2**. **Caracteristicile efectelor ale zonei posibil a fi afectate cu privire, în special, la**:

a*) probabilitatea, durata, frecvența și reversibilitatea efectelor*: implementarea planului va avea un impact socio-economic pozitiv și un impact local nesemnificativ asupra factorilor de mediu.

b) *natura cumulativă a efectelor*: nu va exista un impact cumulat semnificativ negativ cu proiectul propus.

c) *natura transfrontieră a efectelor*- nu este cazul

d) *riscul pentru sănătatea umană sau pentru mediu (de exemplu, datorită accidentelor)*- planul propus este în concordanță cu legislația națională privind normele de igienă și sănătate publică.

e) *mărimea şi spaţialitatea efectelor (zona geografică şi mărimea populaţiei potenţial afectate)*-impact local asupra factorilor de mediu.

f) ***valoarea şi vulnerabilitatea arealului posibil a fi afectat, date de***:

(i) *caracteristicile naturale speciale sau patrimoniul cultural*- nu este cazul

(ii) *depăşirea standardelor sau a valorilor limită de calitate a mediului*- nu este cazul

 (iii) *folosirea terenului în mod intensiv*- nu este cazul

g) *efectele asupra zonelor sau peisajelor care au un statut de protejare recunoscut pe plan naţional, comunitar sau internaţional*- amplasamentul nu se află în arie naturală protejată.

***Obligațiile titularului:***

* Se va respecta legislația de mediu în vigoare.

În conformitate cu prevederile art.26 din HG nr. 1076/2004 *privind stabilirea procedurii de realizare a evaluării de mediu pentru planuri și programe,* veți supune procedurii de adoptare planul sus menționat, precum și orice modificare a acestuia, după caz, numai în forma acceptata de autoritatea competentă de protecția mediului.

* Se va respecta Regulamentul Local de Urbanism aferent PUZ „**CONSTRUIRE CENTRU MEDICAL ÎN SAT JURILOVCA, COMUNA JURILOVCA, JUDEȚUL TULCEA”,** propus a se realiza com. Jurilovca Codrului, nr. 45 A, jud. Tulcea, teren identificat prin T9, A 452, nr. cadastral 39358, CF 39358, conform certificatului de urbanism nr. 72/05.12.2023 emis de COMUNA JURILOVCA.

# Procedura de emitere a acordului de mediu va fi parcursă în conformitate cu prevederile Legeii nr. 292/2018 privind evaluarea impactului anumitor proiecte publice și private asupra mediului.

***Informarea și participarea publicului la procedura de evaluare de mediu:***

- mediatizare în presă la depunerea notificării (ziarul „Delta" din 12.03.2024 și 15.03.2024);

- și după luarea deciziei în CSC (ziarul „Delta” din 12.04.2024) și pe site-ul și la sediul APM Tulcea în data de 22.04.2022;

-până la data luării deciziei, nu au fost înregistrate opinii/observații din partea publicului.

**Conform prevederilor O.U.G. nr. 195/2005 privind protecția mediului, aprobată cu modicări prin legea nr. 265/2006, cu modificările și completările ulterioare, răspunderea pentru corectitudinea informațiilor puse la dispoziția autorității competente pentru protecția mediului și a publicului revine titularului planului.**

**Prezenta decizie este valabilă de la data emiterii, pe toată perioada de valabilitate a Planului, dacă nu intervin modificări ale acestuia.**

 **Mențiuni despre procedura de contestare administrativă și contencios administrativ**

Orice persoana care face parte din publicul interesat si care se considera vatamata intr-un drept al sau ori intr-un interes legitim se poate adresa instantei de contencios administrativ competente pentru a ataca, din punct de vedere procedural sau substantial, actele, deciziile ori omisiunile autoritatii publice competente care fac obiectul participarii publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificarile si completarile ulterioare.

Actele sau omisiunile autoritatii publice competente care fac obiectul participarii publicului se ataca in instanta odata cu decizia etapei de incadrare.

Se poate adresa instantei de contencios administrativ competente si orice organizatie neguvernamentala care indeplineste conditiile prevazute de legislația în vigoare, considerandu-se ca acestea sunt vatamate intr-un drept al lor sau intr-un interes legitim.

Soluționarea cererii se face potrivit dispozițiilor Legii nrt.554/2004, cu modificările ulterioare.

Înainte de a se adresa instanței de contencios administrativ competente, persoanele care fac parte din publicul interesat și care se consideră vătămate într-un drept ori într-un interes legitim, trebuie să solicite autorității publice emitente, în termen de 30 zile de la data aducerii la cunoștința publicului a deciziei etapei de încadrare revocarea, în tot sau în parte, a respectivei decizii.

Autoritatea publică emitentă are obligația de a răspunde la plângerea prealabilă în termen de 30 de zile de la data înregistrării acesteia la acea autoritate.

 **Director Executiv**

 **Chim. Mirela- Aurelia RAICU**

Şef Serviciu

Avize, Acorduri, Autorizaţii,

ing. Daniela STRĂINU

Întocmit: cons. Cecilia IVANOV /22.04.2024 / 10:24

A.A.A. / 22 .04.2024

Întocmit în trei exemplare din care: unul la titular, unul la dosar obiectiv și unul la dosar acte de reglementare.